Ang lain pang imortanteng leksyon mao ang pamaagi sa pag ayo ni Hesus sa tawong buta. “Si Hesus nangluwa sa yuta ug naghimog lapok ginamit ang laway. Unya gihidhiran niya sa lapok ang mata sa tawo ug giingnan, lakaw panghilam-os didto sa linaw sa Siloam. …ug milakaw ang tawo ug nanghilam-os ug unya mibalik siya nga nakakita na.”(Juan 9:6,7) Dinhi, atong makita ang parte nga nakab-ot ni Hesus— paghilog sa mata sa tawong buta.Aduna usab buhat para sa buta—siya moadto sa linaw sa Siloam ug manghilam-os. Pinaagi lamang sa pag kab-ot nila sa ilang mga buluhaton nga nakakita ang buta. Kini naghulagway nga ang pag ayo sa balatian sa tawo, dili lamang pisikal ingon man usab ang sakit sa batasan, nagkinahanglan buhat sa Diyos ingon man usab niadtong paga ayohon.